– Побач з бацькамі ў Азятах жыве брат Пётр, – расказвае Валянціна. – Раней тут меў дом і Валерый, але праз некаторы час прадаў яго і набыў кватэру ў Жабінцы. Сястра Таццяна абаснавалася ў Сцяброве, а я з сям’ёй – у райцэнтры на Каштанавай. Толькі старэйшы брат Мікалай далёка ад нас – у Мазыры, выйшаў ужо на пенсію, але адлегласць – не перашкода для зносінаў і сустрэч. У кожнага з нас свае сем’і і дзеці, а некаторыя гадуюць ужо і ўнукаў. На Жабінкаўшчыне знайшлі сабе і справу па душы, рэалізаваліся ў прафесіі: хтосьці рупіцца на цукровым заводзе, хтосьці – на камбікормавым, я працую акушэркай аглядавага кабінета ў раённай паліклініцы.